CELEX: E2010P0011
Language: et
Date: 2010-08-10 00:00:00
Title: EFTA järelevalveameti 10. augustil 2010 Liechtensteini vastu algatatud hagi (Kohtuasi E-11/10)

28.10.2010   
            
            
               ET
            
            
               Euroopa Liidu Teataja
            
            
               C 292/27
            
         EFTA järelevalveameti 10. augustil 2010 Liechtensteini vastu algatatud hagi
   (Kohtuasi E-11/10)
   2010/C 292/09
   EFTA järelevalveamet, rue Belliard/Belliardstraat 35, 1040 Bruxelles/Brussel, BELGIQUE/BELGIË, keda esindavad Xavier Lewis ja Markus Schneider, on algatanud 10. augustil 2010 EFTA kohtus hagi Liechtensteini vastu.
   EFTA järelevalveamet taotleb, et EFTA kohus:
   
               1)
            
            
               otsustaks, et jättes selleks ettenähtud aja jooksul vastu võtmata meetmed, mida on vaja, et rakendada Euroopa Majanduspiirkonnalepingu XVIII lisa punktis 21b nimetatud õigusakti (Euroopa Parlamendi ja nõukogu direktiiv 2006/54/EÜ, 5. juuli 2006, meeste ja naiste võrdsete võimaluste ja võrdse kohtlemise põhimõtte rakendamise kohta tööhõive ja elukutse küsimustes (uuestisõnastamine)), mida on kohandatud EMP lepinguga selle protokolli nr 1 alusel, või jättes nendest meetmetest järelevalveametile teatamata, ei ole Liechtensteini Vürstiriik täitnud direktiivi artiklist 33 ja EMP lepingu artiklist 7 tulenevaid kohustusi;
            
         
               2)
            
            
               kohustaks Liechtensteini Vürstiriiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Hagi käsitleb Liechtensteini poolt järgmise akti täitmata jätmist: Euroopa Parlamendi ja nõukogu direktiiv 2006/54/EÜ, 5. juuli 2006, meeste ja naiste võrdsete võimaluste ja võrdse kohtlemise põhimõtte rakendamise kohta tööhõive ja elukutse küsimustes (uuestisõnastamine).
            
         
               —
            
            
               Hagiavalduses on sätestatud, et kooskõlas direktiivi artikliga 33 koostoimes EMP Ühiskomitee otsusega nr 33/2008 oli Liechtenstein kohustatud võtma meetmed, mida on vaja, et rakendada kõnealune direktiiv hiljemalt 1. veebruariks 2009 ja edastama EFTA järelevalveametile nende meetmete teksti.
            
         
               —
            
            
               EFTA järelevalveamet väidab, et ta ei ole saanud Liechtensteini valitsuselt teavet, mis osutaks kõnealuse akti rakendamisele siseriiklikus õiguses, samuti ei ole järelevalveameti käsutuses muud teavet, mis sellele osutaks.
            
         
               —
            
            
               Liechtensteini Vürstiriik ei ole vaidlustanud väidet, et ta ei ole kõnealust akti rakendanud.